เรื่องร้องเรียน (ถนน,จราจร,สะพาน) วันที่ 2022-07-08 05:38:01 — แขวงจอมพล เขตจตุจักร กรุงเทพมหานคร
เรียน ทีมงานท่านผู้ว่าชัชชาติ

ขอร้องเรียนเกี่ยวกับปัญหาจราจร จุดกลับรถ(ชั่วคราว)บนถนนรัชดาภิเษกขาออก บริเวณหน้าศาลอาญารัชดา

ถนนรัชดาภิเษก ถูกสร้างขึ้นเพื่อเป็นถนนวงแหวนรอบใน เพื่อแก้ปัญหาจราจรในเขตกรุงเทพฯชั้นกลาง-ใน โดยจะเห็นว่า บนถนนรัชดาภิเษกแทบจะไม่มีแยกไฟจราจร เพื่อให้การจราจรเคลื่อนได้อย่างคล่องตัวทั่งขาเข้า-ออก

แต่เมื่อเวลาช่วง 1 ปีที่ผ่านมานี้ ได้มีการเปิดเกาะกลางบริเวณหน้าศาลอาญา รัชดา เพื่อเป็นจุดกลับรถชั่วคราวของเส้นทางขาเข้า โดยมีการใช้รั้วกั้นชั่วคราวลงมากั้นบนช่องจราจรขวาสุดของเส้นทางขาออก 1 1/2 ช่องจราจร เพื่อให้เป็นเลนกลับรถของจุดกลับรถดังกล่าว ซึ่งเป็นผลให้จราจรฝั่งขาออก เกิดการตัดขัดสะสมจนถึงบนสะพานข้ามแยกรัชดา-ลาดพร้าว รวมถึงเป็นจุดเสี่ยงให้เกิดอุบัติเหตุได้ เนื่องจากรถที่มาด้วยความเร็วจากแรงส่งของทางลาดลงสะพานข้ามแยกรัชดา-ลาดพร้าว แล้วต้องเบี่ยงเลนจราจรกระทันหัน เพื่อหลบรั้วกั้นจุดกลับรถ รวมทั้งบนิเวณจุดกลับรถในฝั่งขาออกเลนซ้ายสุด จะตรงกับป้ายรถเมล์ประจำทาง ซึ่งจะมีรถจอดรับ-ส่งผู้โดยสาร นั่นจะทำให้ช่องทางจราจรในฝั่งขาออกบริเวณจุดกลับรถ เหลือเพียง 1 เลนจาก จำนวน  4 เลนจราจร

โดยหากจุดกลับรถดังกล่าวช่วยบรรเทาการจราจรฝั่งขาเข้า ก็พอจะเป็นเหตุเป็นผลในการเปิดใช้งาน แต่จากที่สังเกตุ มีจำนวนรถที่ใช้จุดกลับรถดังกล่าวน้อยมาก และการจราจรฝั่งขาเข้าก็ไม่ได้บรรเทาการติดขัดลงแต่อย่างใด

ไม่แน่ใจว่าหน่วยงานที่ดูแลจุดกลับรถนี้ ได้มีการนำข้อมูล ผลกระทบ ผลได้-ผลเสีย มาวิเคราะห์ผลบ้างหรือไม่
1. กลุ่มเป้าหมายผู้ใช้รถจากเส้นทางใด ที่จะใช้จุดกลับนี้
      1.1  รถที่มาจากนนท์บุรี สะพานพระราม 7  วงศ์สว่าง เพื่อเข้าสู่ถนนวิภาวดีรังสิต (ทั้งขาเข้า-ขาออก) ห้าแยกลาดพร้าว สามารถใช้ทางกลับรถบนทางข้ามแยกรัชวิภาได้ โดยไม่จำเป็นต้องมากลับรถในจุดนี้
      1.2  หรือหากรถที่มาจากเส้นทาง 1.1 จะเข้าสู่ถนนลาดพร้าวตอนต้น ก็สามารถมาใช้จุดกลับ เลี้ยวขวา บริเวณแยกรัชดา-ลาดพร้าวได้ หรือหากจะเข้าศาลแพ่ง/อุทธรณ์/ อาญา รัชดา ก็จำเป็นต้องใช้จุดกลับรถที่แยกรัชดา-ลาดพร้าว เพราะจุดกลับรถชั่วคราวนี้ จะอยู่เลยทางเข้าศาลมาแล้ว

จากข้อสังเกตุที่กล่าวข้างต้นมา ยังไม่เห็นเหตุผล หรือประโยชน์อย่างเป็นรูปธรรมใดๆ จากการเปิดจุดกลับรถชั้วคราวนี้ นอกจากเป็นการเพิ่มปัญหาจราจรให้ผู้ใช้ในฝั่งขาออกมากกว่า

โดดยจุดกลับรถนี้จะถูกเปิดใช้งานในทุกวันจันทร์-ศุกร์ ในช่วงเวลา 7:00-8:30 น. ซึ่งเป็นช่วงที่ประชาชนผู้ใช้ทางเดินทางไปทำงาน ซึ่งมีจำนวนรถสัญจรจำนวนมากทั้งขาออกและขาเข้า

จึงอยากขอให้ทีมงานท่านผู้ว่าชัชชาติ ช่วยประสานงานแก้ไขปัญหาของจุดกลับรถดังกล่าวนี้ด้วย เพราะเป็นผลกระทบต่อผู้ใช้เส้นทางถนนรัชดาภิเษกขาออกอย่างมาก โดยจุดกลับรถนี้ได้ปิดไปชั่วคราวแล้วเมื่อ 1 เดือนที่ผ่าน แต่กลับมีการมาเปิดใช้อีกครั้งเมื่อเช้าของวันที่ 7 กรกฎาคมนี้

ขอแสดงความนับถือ
ณัฐพล